Les oracles de Michel de Nostredame/Tome 2/Partie 2/Section II/Centurie IX
<div class="text">

9:1

Dans la maison du traducteur de Bourc

Seront les lettres trouvees dur la table,

Bourgne, roux, blanc chanu tiendra de cours,

Qui changera au nouveau connestable.

9:2

Du hault du mont Aventin voix ouye,

Vuydez vuidez de tous les deux costez,

Du sang des rouges sera l'ire assomie,

D'Arimin Prate, Columna debotez.

9:3

La magna vaqua a  Ravenne grand trouble,

Conduictz par quinze enserrez a  Fornase

A Rome naistre deux monstres a  teste double

Sang, feu, deluges, les plus grands a  l'espase.

9:4

L'an ensuyvant descouvertz par deluge,

Deux chefs esluez, le premier ne tiendra

De fuyr ombre a  l'un d'eux le refuge,

Saccager case qui premier maintiendra.

9:5

Tiers doigt du pied au premier semblera

A un nouveau monarque de bas hault,

Qui Pyse et Lucques Tyran occupera

Du precedant corriger le deffaut.

9:6

Par la Guyenne infinité d'Anglais.

Occuperont par nom d'Anglaquitaine,

Du Languedoc Ispalme Bourdeloys,

Qu'ils nommeront apres Barboxitaine.

9:7

Qui ouvrira le monument trouvé,

Et ne viendra le serrer promptement.

Mal luy viendra, et ne pourra prouvé,

Si mieux doit estre roy Breton ou Normand.

9:8

Puisnay Roy fait son pere mettre a  mort,

Apres conflit de mort tres inhonneste:

Escrit trouvé, soubson donra remort,

Quand loup chassé pose sus la conchette.

9:9

Quand lampe ardente de feu inextinguible

Sera trouvé au temple des Vestales,

Enfant trouvé feu, eau passant par trible:

Perir eau Nymes, Tholose cheoir les halles.

9:10

Moyne moynesse d'enfant mort exposé,

Mourir par ourse, et ravy par verrier,

Par Foix et Pamyes le camp sera posé

Contre Tholose Carcas dresser forrier.

9:11

Le juste mort a  tort a  mort l'on viendra mettre

Publiquement et du millieu estaint:

Si grande peste en ce lieu viendra naistre,

Que les jugeans fouyr seront constraint.

9:12

Le tant d'argent de Diane et Mercure,

Les simulachres au lac seront trouvez,

Le figulier cherchant argille neufve

Luy et les siens d'or seront abbrevez.

9:13

Les exilez autour de la Soulonge

Condus de nuit pour marcher a  Leuxois,

Deux de Modenne truculent de Boulogne,

Mis descouvers par feu de Burancois.

9:14

Mis en planure chaulderons d'infecteurs,

Vin, miel et huyle et bastis sur fourneaulx

Seront plongez, sans mal dit malfacteurs

Sept fum extaint au canon des borneaux.

9:15

Pres de Parpan les rouges detenus,

Ceux du milieu parpondrez menez loing:

Trois mis en pieces, et cinq mal soustenus,

Pour le Seigneur et Prelat de Bourgoing.

9:16

De castel Franco sortira l'assemblee,

L'ambassadeur non plaisant fera scisme:

Ceux de Ribiereseront en la meslee,

Et au grand goulphre desnier ont l'entree.

9:17

Le tiers premier pis que ne fait Neron,

Vuidez vaillant que sang humain respandre:

R'edifier fera le forneron,

Siecle d'or mort, nouveau roy grand esclandre.

9:18

Le lys Dauffois portera dans Nancy,

Jusques en Flandres electeur de l'Empire

Neufve obturee au grand Montmorency,

Hors lieux provez delivre a  clere peyne.

9:19

Dans le millieu de la forest Meyenne,

Sol au lyon la fouldre tombera:

Le grand bastard yssu du grand du Maine,

Ce jour fougeres pointe en sang entrera.

9:20

De nuict viendra par la forest de Reines,

Deux pars vaultort Herne la pierre blanche.

Le maine noir en gris dedans Varennes,

Esleu cap. cause tempeste, feu sang tranche.

9:21

Au temple hault de Bloys sacre Solonne,

Nuict pont de Loyre Prelat, roy pernicant

Curseur victoire aux marestz de la lone,

Don prelature de blancs abormeant.

9:22

Roy et sa court au lieu de langue halbe,

Dedans le temple vis a vis du palais.

Dans le jardin Duc de Mantor et d'Albe,

Albe et Mantor poignard langue et palais.

9:23

Puisnay jouant au fresch dessouz la tonne,

Le hault du toict du milieu sur la teste,

Le pere roy au temple fait Solonne,

Sacrifiant sacrera fum de feste.

9:24

Sur le palais au rochier des fenestres,

Seront ravis les deux petits royaux,

Passer aurelle Luthece, Denis cloistres,

Nonain, mallods avaller vers noyaulx.

9:25

Passant les ponts venir pres de rosiers,

Tard arrivé plustost qu'il cuidera,

Viendront les noves espaingnolz a  Beziers,

Qu'icelle chasse emprinse cassera.

9:26

Nice sortie sur nom des lettres aspres,

La grande cappe fera present non sien:

Proche de Vultry aux murs de vertes capres,

Apres plombin le vent a  bon essien.

9:27

De bois la garde, vent chez rond pont sera,

Hault le receu frappera le Daulphin,

Le vieux teccon bois unis passera,

Passant plus oultre du Duc le droit confin.

9:28

Voille Symacle port Massiliolique,

Dans Venise port marcher aux Panons:

Partir du goulfre et Sinus Illyrique,

Vast a  Socile, Ligures coups de canons.

9:29

Lors que celuy qu'a  nul ne donne lieu,

Abandonner vouldra lieu prins non prins:

Feu neuf par saignes, butiment a  Charlieu,

Seront Quintin Balez reprins.

9:30

Au port de P.U.O.L.A. et de saint Nicolas,

Perir Normande au goulfre phanatique,

Cap. de Bisance raues crier helas,

Secours de Gaddez et du grand Philipique.

9:31

Le tremblement de terre a  Montara,

Cassich saint George a  demy perfondrez,

Paix assoupie la guerre esveillera,

Dans temple a  Pasques abysmes enfondrez.

9:32

De fin porphire profond collon trouvee

Dessoubz la laze escriptz capitolin:

Os poil retors Romain force prouvee,

Classe agiter ay port de Methelin.

9:33

Hercules Roy de Romme et d'Annemarc

De Gaule trois Guion surnommé,

Trembler l'Italie et l'unde de sainct Marc

Premier sur tous monarque renommé.

9:34

Le part solus mary sera mitré,

Retour conflict passera sur le thuille:

Par cinq cens un trahyr sera tiltré,

Narbon et Saulce par conteaux avons d'huile.

9:35

Et Ferdinand blonde sera descorte,

Quitter la fleur, suyvre le Macedon,

Au grand besoin de faillira sa routte,

Et marchera contre le Myrmidon.

9:36

Un grand Roy prins entre les mains d'un Joyne,

Non loing de Pasque confusion coup coultre:

Perpet. captifs temps que fouldre en la husne,

Lors que trois freres se blesseront et meutre.

9:37

Pont et malins en Decembre versez,

En si haut lieu montera la Garonne:

Murs, edifices, Tholose renversez,

Qu'on ne scaura son lieu avant matronne.

9:38

L'entree de Blaye par Rochelle et l'Anglois,

Passeraontre le grand Aemathien

Non loing d'Agen attendr le Gaulois,

Secours Narbonne deceu par entretien.

9:39

En Arbissel a  Veront et Carcari,

De nuict conduitz par Savonne attrapper,

Le vifz Gascon Turbi, et la Scerry

Derrier mur vieux et neuf palais gripper.

9:40

Pres de Quintin dans la forest bourlis,

Dans l'Abbaye seront Flamens ranches:

Les deux puisnays de coups my estourdis,

Suitte oppressee et garde tous achés.

9:41

Le grand Chyren soy saisir Avignon,

De Rome letres en miel plein d'amertume

Letre ambassade partir de Chanignon,

Carpentras pris par duc noir rouge plume.

9:42

De Barcellonne, de Gennes et Venise

De la Secille peste Monet unis:

Contre Barbare classe prendront la vise,

Barbare pulse bien loing jusqu'a  Thunis.

9:43

Proche a  descendre l'armee Crucigere,

Sera guettez par les Ismaelites,

De tous cottez batus par nef Raviere,

Prompt assaillis de dix galeres eslites.

9:44

Migres migre de Genesve trestous.

Saturne d'or en fer se changera,

Le contre RAYPOZ exterminera tous,

Avant l'a ruent de ciel signes fera.

9:45

Ne sera soul jamais de demander,

Grand Mendosus obtiendra son empire:

Loing de la cour fera contremander

Pymond, Picard, Paris Tyrron le pire.

9:46

Vuydez fuyez de Tholose les rouges,

Du sacrifice faire expiation.

Le chef du mal dessouz l'ombre des courges:

Mort estranger carne omination.

9:47

Les soulz signez d'indigne delivrance,

Et de la multe auront contre advis:

Change monarque mis en perille pence,

Serrez en caige le verront vis a  vis.

9:48

La grand cité d'occean maritime,

Environnee de maretz en cristal:

Dans le solstice hyemal et la prime,

Sera tempté de vent espouvantal.

9:49

Gand et Bruceles marcheront contre Envers,

Senat du Londres mettront a  mort leur Roy

Le sel et vin luy seront a  l'envers,

Pour eux auoir le regne en desarroy.

9:50

Mandosus tost viendra a  son hault regne,

Mettant arriere vn peu les Nolaris:

Le rouge blaisme, le masle a l'interregne,

Le jeune crainte et frayeur Barbaris.

9:51

Contre les rouges sectes se banderont,

Feu, eau, fer, corde par paix se minera:

An point mourir ceux qui machineront,

Fors un que monde sur tout ruynera.

9:52

La paix s'approche d'un costé, et la guerre,

Oncques ne feut la poursuitte si grande:

Plaindre homme, femme, sang innocent par terre,

Et ce fera de France a toute bande.

9:53

Le Neron jeune dans le trois cheminees,

Fera de paiges vifs pour ardoir getter,

Heureux qui loing sera de telz menees,

Trois de son sang le feront mort guetter.

9:54

Arrivera au port de Corsibonne,

Pres de Ravenne, qui pillera la dame,

En mer profonde legat de la Ullisbonne,

Souz roc cachez raviront septante ames.

9:55

L'horrible guerre qu'en l'occident s'apreste,

L'an ensuivant viendra la pestilence

Si fort l'horrible que jeune, vieux, ne beste,

Sang, feu. Mercure, Mars, Jupiter en France.

9:56

Camp pres de Noudam passera Goussan ville,

Et a  Maiotes laissera son ensigne,

Convertira en instant plus de mille,

Cherchant les deux remettre en chaine et legne.

9:57

Au lieu de DRUX un Roy reposira,

Et cherchera loy changeant d'Anatheme:

Pendant le ciel si tres fort tonnera,

Portera neufve Roy tuera soymesme.

9:58

Au costé gauche a  l'endroit de Vitry,

Seront guettez les trois rouges de France;

Tous assomez rouge, noir non murdry,

Par les Bretons remis en asseurance.

9:59

A la Ferté prendra la Vidame,

Nicol tenu rouge qu'avoit produit la vie:

La grand Loisne naistra que fera clame,

Donnant Bourgongne a  Bretons par envie.

9:60

Conflict Barbar en la Cornere noire,

Sang espandu, trembler la d'Almatie,

Grand Ismael mettra son promontoire,

Ranes trembler secours Lusitanie.

9:61

La pille faite a  la coste marine,
La cita nova et parents amenez

Plusieurs de Malte par le fait de Messine,

Estroit serrez seront mal guardonnez.

9:62

Au grand de Cheramon agora,

Seront croisez par ranc tous attachez,

Le pertinax Oppie, et Mandragora,

Rougon d'Octobre le tiers seront laschez.

9:63

Plainctes et pleurs cris, et grands urlemens

Pres de Narbon a Bayonne et en Foix,

O quel horribles calamitz changemens,

Avant que Mars revolu quelques fois.

9:64

L'Aemathion passer montz Pyrenees,

En Mars Narbon ne fera resistance,

Par mer et terre fera si grand menee,

Cap. n'ayant terre seure pour demeurance.

9:65

Dedans le coing de Luna viendra rendre

Oa` sera prins et mis en terre estrange,

Les fruitz immeurs seront a  grand esclandre,

Grand vitupere, a  l'un grande louange.

9:66

Paix, union sera et changement,

Estatz, offices bas hault et hault bien bas.

Dresser voyage, le fruict premier torment,

Guerre cesser, civil proces debatz.

9:67

Du hault des montz a  l'entour de Lizer

Port a  la roche Valen cent assemblez

De Chasteau neuf Pierre late en donzere,

Contre le crest Romans foy assemblez.

9:68

Du mont Aymar sera noble obscurcie,

Le mal viendra au joinct de sonne et rosne.

Dans bois caichez soldatz jour de Lucie

Qui ne fut onc un si horrible throsne.

9:69

Sur le mont de Bailly et la Bresle

Seront caichez de Grenoble les fiers

Oultre Lyon, Vien eulx si grand gresle,

Langoult en terre n'en restera vn tiers.

9:70

Harnois trenchant dans les flambeaux cachez,

Dedans Lyon, le jour du Sacremont,

Ceux de Vienne seront trestous hachez,

Par les cantons Latins Mascon ne ment.

9:71

Aux lieux sacrez animaux veu a  trixe,

Avec celuy qui n'osera le jour.

A Carcassonne pour disgrace propice,

Sera posé pour plus ample sejour.

9:72

Encor seront les saincts temples pollus,

Et expillez par Senat Tholossain,

Saturne deux trois cicles revollus,

Dans Avril, May, gens de nouveau levain.

9:73

Dans Foix entrez Roy ceiulee Turbao

Et regnera moins revolu Saturne,

Roy Turban blanc Bisance coeur ban,

Sol, Mars, Mercure pres la hurne.

9:74

Dans la cité de Fersod homicide,

Fait et fait multe beuf arant ne macter,

Retours encores aux honneurs d'Artemide,

Et a  Vulcan corps morts sepultures.

9:75

De l'Ambraxie et du pays de Thrace

Peuple par mer mal et secours Gaulois,

Perpetuelle en Provence la trace,

Avec vestiges de leurs coustume et loix.

9:76

Avec le noir Rapax et sanguinaire,

Yssu du peaultre de l'inhumain Neron,

Emmy deux fleuves main gauche militaire,

Sera murtry par Jone cheulveron.

9:77

Le regne prins le Roy conujera,

La dame prinse a  mort jurez a  sort,

La vie a  Royne fils on desniera,

Et la pellix au fort de la confort.

9:78

La dame Grecque de beauté laydique,

Heureuse faicte de procs innumerable,

Hors translater en regne Hispanique,

Captive prinse mourir mort miserable.

9:79

Le chef de classe par fraude stratageme,

Fera timides sortir de leurs galleres,

Sortis meutris chefs renieur de cresme,

Puis par l'embusche lui rendront le saleres.

9:80

Le Duc voudra les siens exterminers,

Envoyera les plus forts lieux estranges,

Par tyrannie Pyze et Luc ruinera,

Puis les Barbares sans vin feront vendanges.

9:81

Le Roy rusé entendra ses embusches,

De trois quartiers ennemis affaillir,

Un nombre estranges larmes de coqueluches,

Viendra Lemprin du traducteur faillir.

9:82

Par le deluge et pestilence forte,

La cité grande de long temps assiegee:

La sentinelle et garde de main morte,

Subite prinse, mais de nul oultragee.

9:83

Sol vingt de Taurus si fort de terre trembler,

Le grand theatre remply ruinera:

L'air, ciel et terre obscurcir et troubler,

Lors l'infidelle Dieu et sainctz voguera.

9:84

Roy exposé parfaira l'hecatombe,

Apres avoir trouué son origine:

Torrent ouvrir de marbre et plomb la tombe,

D'un grand Romain d'enseigne Medusine.

9:85

Passer Guienne, Languedoc et le Rosne,

D'Agen tenans de Marmande & la Roole,

D'ouvrir par foy par roy, Phocen tiendra son trosne

Conflict aupres saint Pol de Mauseole.

9:86

Du bourg Lareyne ne parviendront droit a Chartres,

Et feront pres du pont Anthoni panse,

Sept pour la paix cantelleux comme martres.

Feront entree d'armee a  Paris clause.

9:87

Par la forest du Touphon essartee,

Par hermitage sera posé le temple,

Le Duc d'Estampes par sa ruse inventee.

Du mont Lehori prelat donra exemple.

9:88

Calais Arras, secours a  Theroanne,

Paix et semblant simulera l'escoutte,

Soulde d'Alabrox descendre par Roane

Destornay peuple qui deffera la routte.

9:89

Sept ans sera Philip fortune prospere.

Rabaissera des Arabes l'effaict,

Puis son midy perplex rebours affaire,

Jeune ognion abismera son fort.

9:90

Un capitaine de la grand Germanie

Se viendra rendre par simulé secours

Un roy des roys aide de Pannonie,

Que sa revolte fera de sang grand cours.

9:91

L'horrible peste Perynte et Nicopolle,

Le Chersonnez tiendra et Marceloyne,

La Thessalie vastera l'Amphipolle,

Mal incogneu et le refus d'Anthoine.

9:92

Le roy vouldra en cité neuf entrer,

Par ennemis expugner l'on viendra

Captif libere faulx dire et perpetrer,

Roy dehors estre, loin d'ennemis tiendra.

9:93

Les ennemis du fort bien eslongnez,

Par chariots conduict le bastion,

Par sur les murs de Bourges esgrongnez,

Quand Hercules battra l'Haemathion.

9:94

Foibles galeres seront unies ensemble,

Ennemis faux le plus fort en rampart:

Faible assaillies Vratislaue tremble,

Lubecq et Mysne tiendront barbare part.

9:95

Le nouveau faict conduira l'exercite,

Proche apamé jusques au pres de rivage:

Tendant secours de Millannoile eslite,

Duc yeux privé a  Milan fer de cage.

9:96

Dans cité entrer excercit desniee,

Duc entrera par persuasion,

Aux foibles portes clam armee amenee,

Mettront feu, mort, de sang effusion.

9:97

De mer copies en trois parts divisee,

A la seconde les vivres failliront,

Desesperez cherchant champs Helisees,

Premiers en breche entrez victoire auront.

9:98

Les affligez par faute d'un seul taint,

Contremenant a  partie opposite,

Aux Lygonnois mandera que contraint

Seront de rendre le grand chef de Molite.

9:99

Vent Aquilon fera partir le siege,

Par murs gerer cendres, chauls, et poussiere:

Par pluye apres, qui leur fera bien piege,

Dernier secours encontre leur frontiere.

9:100

Navalle pugne nuit sera superee.

Le feu aux naves a  l'Occident ruine:

Rubriche neufue, la grand nef coloree,

Ire a  vaincu, et victoire en bruine.